[{"text_idx": "#000007", "text": "Yn narbi\u2019r canolbarth bydd Aberystwyth yn gobeithio talu\u2019r pwyth yn o\u0302l wedi i\u2019r Drenewydd ennill 1-2 ar Goedlan y Parc ar ddydd San Steffan diolch i ddwy go\u0302l gan yr amddiffynnwr canol Kieran Mills-Evans."}, {"text_idx": "#000009", "text": "Mae\u2019r Drenewydd wedi ennill saith o\u2019u wyth ge\u0302m ddiwethaf ym mhob cystadleuaeth, tra bod Aberystwyth wedi colli chwech mewn saith."}, {"text_idx": "#000010", "text": "Dyw Aberystwyth heb gadw llechen la\u0302n yn y gynghrair y tymor yma, a gyda dim ond dau bwynt yn gwahanu ti\u0302m Anthony Williams a Phontypridd (11eg), mae\u2019n edrych yn bur debygol y bydd y Gwyrdd a\u2019r Duon yn gorffen yn yr hanner isaf am yr wythfed blwyddyn yn olynol, ac yn gorfod brwydro eto i osgoi\u2019r cwymp."}, {"text_idx": "#000012", "text": "Wedi rhediad rhagorol o chwe ge\u0302m gynghrair heb golli (ennill 5, cyfartal 1), yn cynnwys buddugoliaeth o 1-3 ym Mhen-y-bont, mae\u2019n ymddangos fel bod Met Caerdydd wedi gwneud digon i hawlio lle\u2019n y Chwech Uchaf am y tro cyntaf ers tymor 2017/18."}, {"text_idx": "#000013", "text": "Mae gan y myfyrwyr record gartref ardderchog, gyda\u2019r clwb ond wedi colli dwy o\u2019u 20 ge\u0302m yng Nghampws Cyncoed yn 2022 (ennill 13, cyfartal 5)."}, {"text_idx": "#000015", "text": "Mae Pen-y-bont yn anelu i gyrraedd y Chwech Uchaf am y trydydd tymor yn olynol, a gan bod eu tair ge\u0302m nesaf yn erbyn clybiau o\u2019r hanner gwaelod (Airbus, Caernarfon, Aberystwyth), bydd ti\u0302m Rhys Griffiths yn hyderus y gallen nhw gyrraedd y targed eto eleni."}, {"text_idx": "#000018", "text": "Wedi cerdyn coch cynnar i\u2019r Cofi, Ryan Williams, aeth Y Bala ymlaen i ennill yn gyfforddus ar Yr Oval brynhawn Llun (Cfon 1-5 Bala), a bellach dyw ti\u0302m Colin Caton ond wedi colli un o\u2019u 10 ge\u0302m ddiwethaf ym mhob cystadleuaeth."}, {"text_idx": "#000020", "text": "Mae gan Y Bala record ryfeddol gartref y tymor yma gyda wyth buddugoliaeth a saith llechen la\u0302n yn eu 10 ge\u0302m ddiwethaf ar Faes Tegid ym mhob cystadleuaeth."}, {"text_idx": "#000021", "text": "Hon fydd y seithfed ge\u0302m rhwng y clybiau yn 2022 a dyw\u2019r Bala heb golli dim un o\u2019r chwe ge\u0302m flaenorol (ennill 5, cyfartal 1)."}, {"text_idx": "#000030", "text": "Roedd hi\u2019n chwip o ge\u0302m ym Mhontypridd ar ddydd San Steffan wrth i di\u0302m Andrew Stokes sgorio yn yr eiliadau olaf i gipio eu triphwynt cyntaf ers mis Hydref (Pont 3-2 Hwl)."}, {"text_idx": "#000032", "text": "Dim ond tair ge\u0302m sy\u2019n weddill gan yr Adar Gleision cyn yr hollt, a gyda\u2019r ddwy olaf yn erbyn Y Seintiau Newydd a Chei Connah mae\u2019n mynd i gymryd gwyrth i Hwlffordd hawlio lle\u2019n y Chwech Uchaf am y tro cyntaf yng nghyfnod y 12-Disglair."}, {"text_idx": "#000036", "text": "Mae Cei Connah ar rediad anhygoel o 17 ge\u0302m heb golli ym mhob cystadleuaeth (ennill 15, cyfartal 2), sef eu cyfnod hiraf erioed heb golli."}, {"text_idx": "#000038", "text": "Mae Cei Connah ar rediad o wyth ge\u0302m heb golli yn erbyn Y Fflint (ennill 7, cyfartal 1) a dyw\u2019r Sidanwyr heb guro\u2019r Nomadiaid yn yr uwch gynghrair ers 1997."}]